Vyhodnotenie medzirezortného pripomienkového konania

	Návrh zákona, ktorým sa mení a dopĺňa zákon SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov bol zaslaný na riadne pripomienkové konanie ústredným orgánom štátnej správy a ostatným zainteresovaným orgánom štátnej správy Slovenskej republiky, celkove na 34 miest.

	K predloženému návrhu zákona nemali žiadne pripomienky:

-	Ministerstvo obrany SR,
-	Ministerstvo zdravotníctva SR,
-	Ministerstvo školstva SR,
-	Ministerstvo práce, sociálnych vecí a rodiny SR,
-	Ministerstvo pôdohospodárstva SR,
-	Protimonopolný úrad SR,
-	Správa štátnych hmotných rezerv SR,
-	Úrad priemyselného vlastníctva SR,
-	Najvyšší súd SR,
-	Najvyšší kontrolný úrad SR,
-	Fond národného majetku SR,
-	Konfederácia odborových zväzov.

Pripomienky nepredložil Slovenský živnostenský zväz.                                                                                

Pripomienky ostatných ústredných orgánov a zainteresovaných orgánov štátnej správy legislatívneho a technického charakteru boli do návrhu novely zákona zapracované. Ostatné pripomienky, ktoré neboli akceptované, sú odôvodnené. Vyhodnotenie jednotlivých pripomienok je v prílohe. 

	Zásadné pripomienky k návrhu novely zákona predložilo Ministerstvo hospodárstva SR, Ministerstvo pre správu a privatizáciu národného majetku SR, Ministerstvo spravodlivosti SR a Združenie podnikateľov Slovenska. Predložené pripomienky boli predmetom rozporového konania, ktoré sa uskutočnilo na Ministerstve financií SR v dňoch 20.3.2001, 11.04.2001 a 18.04.2001
.

	Materiál sa predkladá bez rozporov.